১৯৮৯ সালে এনামুর রহমান "এনাম ক্লিনিক" নামে প্রতিষ্ঠিত করেন। ডা: এনামুর রহমান সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে এটি মেডিকেল কলেজে রূপান্তরিত হয় এবং এনাম মেডিকেল কলেজ ও হাসপাতাল নামকরণ করা হয়। এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। ২০১৩ সালের রানা প্লাজা ভবন ধসের গার্মেন্টস শ্রমিকদের এই হাসপাতালে চিকিৎসা সেবা দেওয়া হয়েছিল।